Το **Monster** είναι τραγούδι του Μάικλ Τζάκσον, σε συνεργασία με τον 50 Cent, το οποίο κυκλοφόρησε στο πρώτο μετά θάνατον άλμπουμ του καλλιτέχνη, *Michael*. Το τραγούδι γράφθηκε από τους Μάικλ Τζάκσον, Έντι Κάσκιο, Τζέιμς Πόρτε, και οι ραπ στίχοι γράφθηκαν από τον Κάρτις Τζάκσον. Μαζί με το *Breaking News* και το *Keep Your Head Up*, το τραγούδι ηχογραφήθηκε στη βάση των Πόρτε/Κάσκιο, το 2007. Αυτά τα κομμάτια ήταν αμφιλεγόμενα, με μερικούς θαυμαστές και συγγενείς του Τζάκσον να αμφισβητούν την αυθεντικότητα του. Το *Monster* είχε μικρή επιτυχία, φθάνοντας στις τελευταίες θέσεις των τσάρτ του Ηνωμένου Βασιλείου χάρη στο digital download.

Προϊστορία και κυκλοφορία
-------------------------

Το *Monster* γράφθηκε από τους Μάικλ Τζάκσον, Έντι Κάσκιο, Τζέιμς Πόρτε, ενώ οι ραπ στίχοι του γράφθηκαν από τον Κάρτις Τζάκσον. Ο Τζάκσον ηχογράφησε το τραγούδι το 2007, όταν κατοικούσε μαζί με την οικογένεια Κάσκιο στο Νιού Τζέρσεϊ. Τα άλλα κομμάτια που ηχογραφήθηκαν εκείνη την περίοδο συμπεριλαμβάνουν τα *Breaking News* και *Keep Your Head Up*, τα οποία επίσης συμπεριλήφθηκαν στο άλμπουμ *Michael*. Ο 50 Cent δεν ηχογράφησε το κομμάτι με τον Τζάκσον, όταν αυτός ήταν ζωντανός. Μετά την είδηση του θανάτου του καλλιτέχνη, έλαβε ένα τηλεφώνημα να έρθει στο στούντιο και να εκτελέσει το δικό του μερίδιο στο κομμάτι. Καθώς ήταν στο στούντιο, ο ράπερ συνεργάστηκε με τον παραγωγό Τέντι Ρίλεϊ. Το τραγούδι κυκλοφόρησε επίσημα στο άλμπουμ *Michael* στις 10 Δεκεμβρίου 2010.

Κριτικές
--------

Το *Monster* έλαβε κυρίως αρνητικές κριτικές. Ο Χιού Τζόουνς, της *Slant Magazine* είπε ότι το «τραγούδι πέφτει κάτω λόγω του αχρείαστου ραπ από τον 50 Cent». Ο Αλέξης Πετρίδης, της *The Guardian*, είπε ότι το τραγούδι ήταν μια «άμορφη προσπάθεια να αναδημιουργήσει την ατμόσφαιρα του ομώνυμου κομματιού του άλμπουμ *Thriller*». Ο Γκέγκ Κοτ, από την *Chicago Tribune*, είπε ότι το τραγούδι «πήρε ένα ατυχές θέμα στην τελευταία ημέρα εργασίας του Τζάκσον όπως είναι η θυματοποίηση του καλλιτέχνη στα χέρια των μέσων μαζικής ενημέρωσης».

Αντιθέσεις για την αυθεντικότητα
--------------------------------

Η αυθεντικότητα του *Monster* έχει αμφισβητηθεί. Οι αμφισβητήσεις για το αν τα φωνητικά ανήκουν στον Τζάκσον έχουν αυξηθεί, κυρίως από την Κάθριν Τζάκσον, από τα δύο μεγαλύτερα παιδιά του Τζάκσον καθώς και από πολλούς θαυμαστές του καλλιτέχνη. Ο αδερφός του, Ράντι Τζάκσον, δημοσίευσε πολλά μηνύματα για το άλμπουμ στη σελίδα του στο Twitter δηλώνοντας ότι τα μέλη της οικογένειας δεν είχαν την άδεια να μπούν στο στούντιο κατά τη διάρκεια της ολοκλήρωσης του άλμπουμ. Σύμφωνα με τον Ράντι, όταν ο μηχανικός Τέντι Ρίλεϊ του έπαιξε μερικά από τα κομμάτια, «του είπα αμέσως ότι δεν ήταν η φωνή του [Μάικλ]». Σε ανακοίνωση της, η Sony Music Group ανάφερε ότι «έχει απόλυτη εμπιστοσύνη στα αποτελέσματα της έρευνας της, καθώς και στις αναφορές αυτών που ήταν στο στούντιο με τον Μάικλ, ότι τα φωνητικά στο νέο άλμπουμ ανήκουν στον Μάικλ». Ο παραγωγός Τέντι Ρίλεϊ και ο Φράνκ Ντιλέο στήριξαν τους ισχυρισμούς της Sony ότι το τραγούδι είναι αυθεντικό. Ο Τέντι Ρίλεϊ, ο οποίος εργάστηκε στα κομμάτια *Hollywood Tonight*, *Monster* και *Breaking News*, ισχυρίστηκε ότι «έπρεπε να είχε κάνει περισσότερη επεξεργασία στη φωνή, και για αυτό οι άνθρωποι απορούν για την αυθεντικότητα της φωνής». Ο Ρίλεϊ επίσης ισχυρίστηκε ότι «με το Melodyne επεξεργαστήκαμε μερικά σημεία στον ήχο, για αυτό και μερικά από τα βιμπράτο ακούγονται λίγο μακριά, ή επεξεργασμένα, ή υπερεπεξεργασμένα. Απολογούμαστε πραγματικά για αυτό, αλλά αυτό που ακούτε είναι ο αληθινός Μάικλ Τζάκσον».

Μερικοί θαυμαστές ισχυρίστηκαν ότι ο Τζέισον Μαλάχι ήταν ο πιθανός εκτελεστής των *Breaking News*, *Keep Your Head Up* και *Monster*, αλλά μια ανακοίνωση από το Κτήμα του Τζάκσον αναφέρει ότι δεν συμμετείχε στην ηχογράφηση. Στις 16 Ιανουαρίου 2011, μια ανακοίνωση που εμφανίστηκε στην σελίδα του Μαλάχι στο Facebook ανάφερε ότι ήταν ο εκτελεστής των τραγουδιών, χαρακτηρίζοντας το μήνυμα ως την «ομολογία» του. Αργότερα, ισχυρίστηκε στο MySpace ότι η σελίδα του στο Facebook και ο επίσημος ιστότοπος του δέχθηκαν επίθεση από χάκερς. Ο μάνατζερ του Μαλάχι, Θάντ Νάουντε, την ίδια ημέρα δήλωσε στο TMZ ότι «κάποιος δημιούργησε μια ψεύτικη σελίδα στο Facebook στο όνομα του Τζέισον. Ο Τζέισον θέλει να επιβεβαιώσει αυτούς που έχουν ακόμα αμφιβολία ότι δεν τραγούδησε ούτε μια λέξη από το άλμπουμ».

Τσαρτ
-----

| Τσαρτ (2010) | Καλύτερηθέση |
| --- | --- |
| UK Singles (The Official Charts Company) | 197 |

Προσωπικό
---------

|  |  |
| --- | --- |
| * Γραμμένο από τους Μάικλ Τζάκσον, Έντι Κάσκιο και Τζέιμς Πόρτε
* Στίχοι Ραπ από τον Κάρτις Τζάκσον
* Δημοσιεύθηκε από τις Mijac Music, Jab Me Music, Curtis Jackson 50 Cent Music Publishing (διαχειρισμένη από την Universal Music Publishing) (ASCAP)
* Παραγωγή από τους Μάικλ Τζάκσον, Τέντι Ρίλεϊ και Άνγκελιξον
* Μιξάρισμα από τους Τζιν-Μαρί Χόρβατ και Τέντι Ρίλεϊ
* Προγραμματισμός και ολοκλήρωση από τον Τέντι Ρίλεϊ
* Φωνές Παιδιών: Νίγκελ και Νάιντεν Μάιναρντ
* Μηχανικός Ηχογράφησης: Σκόττ Έλγκιν, Χάλικ Γκλόβερ ΑΚΑ Χαλίκ-Ο-Βίσιον, Στιούαρτ Μπράβλεϊ, Κουέντον Γκίλκεϊ (Βοηθός Μηχανικός), Λουίζ Ναβάρρο, Ζαχάριαχ Ρέντινγκ (Βοηθός Μηχανικός στο Ραπ - Ηχογραφήθηκε στο Boom Boom Room), Γκλέν Μάρχες, Τζο Κόρκοραν, Ντριού Χάρρις
* Εκτέλεση Ραπ από τον 50 Cent
* Προγραμματισμός Ντραμς: Τζέις Πόρτε, Τζο Κόκοραν και Χάλμερ ΜακΝτρέρμοττ
 | * Κρουστά από τον Ρούντι Μπέρντ και Τζο Κόκοραν
* Μπάσο από τους Έντι Κάσκιο και Στιούαρτ Μπράβλεϊ
* Πληκτρολόγια από τους Έντι Κάσκιο και Στιούαρτ Μπράβλεϊ
* Κιθάρες από Τζο Κόρκοραν και Orianthi
* Ειδικές FX Κιθάρες από τον Τζέικ Λαντάου
* Διευθέτηση Χορδών από τους Έντι Κάσκιο και Στιούαρτ Μπράβλεϊ
* Τσέλο από την Κάμερον Στόουν
* Βιολίνο από την Σάρον Τζάκσον
* Background Φωνητικά από τους Μάικλ Τζάκσον και Τζέιμς Πόρτε
* Ψηφιακή Επεξεργασία από τον Τζο Κόρκοραν
* Υποβοηθούμενο από τους Ντριού Χάρρις και Φιόνα Μπράβλεϊ
* Ηχογραφήθηκε στα The Backyard, Λος Άντζες
 |

Παραπομπές
----------

1. 1 2  «Monster (Featuring 50 Cent)». *Sony Music*. The Official Michael Jackson Site. Αρχειοθετήθηκε από το πρωτότυπο στις 6 Σεπτεμβρίου 2011. Ανακτήθηκε στις 26 Αυγούστου 2011.
2. ↑  «Michael Jackson's New Album Out Dec. 14». *Billboard*. Prometheus Global Media. Ανακτήθηκε στις 26 Αυγούστου 2011.
3. ↑  James, Dinh (3 Δεκεμβρίου 2010). «50 Cent Calls Michael Jackson Collabo The '2010 Version' Of 'Thriller' - Music, Celebrity, Artist News». *MTV*. mtv.com. Ανακτήθηκε στις 26 Αυγούστου 2011.
4. ↑  Jones, Huw (9 Δεκεμβρίου 2010). «Michael Jackson: Michael - Music Review». *Slant Magazine*. slantmagazine.com. Ανακτήθηκε στις 26 Αυγούστου 2011.
5. ↑  Petridis, Alexis (2010-12-09). «Michael Jackson: Michael - review». *The Guardian* (London: guardian.co.uk).. Ανακτήθηκε στις 2011-08-26.
6. ↑  Kot, Geg (2010-12-09). «Album review: Michael Jackson, 'Michael'». *Chicago Tribune*.. Ανακτήθηκε στις 2011-08-26.
7. ↑  Smyth, David. «Sound Check: This really is it for Michael Jackson». London Evening Standard. Αρχειοθετήθηκε από το πρωτότυπο στις 10 Φεβρουαρίου 2011. Ανακτήθηκε στις 26 Αυγούστου 2011.
8. ↑  «Michael Jackson News – Yahoo! Music». New.music.yahoo.com. 3 Νοεμβρίου 2010. Ανακτήθηκε στις 26 Αυγούστου 2011.
9. ↑  «Fans, Family Say Michael Jackson Isn't Singing On Controversial New Single "Breaking News"». *All Headline News*. Ανακτήθηκε στις 26 Αυγούστου 2011. [*νεκρός σύνδεσμος*]
10. 1 2  Sean Michaels (Friday 19 November 2010). «Randy Jackson denounces Michael album tracks as fakes». London: The Guardian.. Ανακτήθηκε στις 2011-08-26.
11. ↑  «Michael Jackson 'Breaking News' Song Debuts Online, Stirs Controversy». *Billboard* (Nielsen Business Media, Inc).. Ανακτήθηκε στις 2011-08-26.
12. 1 2  Sisario, Ben (2011-08-16). «‘Breaking News’: Lawyer Says It's Michael Jackson's Voice». *Arts Beat* (NYTimes.com).. Ανακτήθηκε στις 2010-11-11.
13. 1 2  Mike Collett-White (2010-12-13). «Voice on Michael Jackson album far from finished article». Reuters.. Ανακτήθηκε στις 2011-08-26.
14. ↑  «MJ Soundalike -- I Sung Songs on New 'Michael' Album». TMZ.com. 16 Ιανουαρίου 2011. Ανακτήθηκε στις 26 Αυγούστου 2011.
15. ↑  «MJ Soundalike -- That's Not My Facebook Page!». TMZ.com. 16 Ιανουαρίου 2011. Ανακτήθηκε στις 26 Αυγούστου 2011.
16. ↑  «CHART: CLUK Update 25.12.2010 (wk50)». zobbel.de. Ανακτήθηκε στις 26 Αυγούστου 2011.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Monster (Michael Jackson song)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |